**Adăpost în vremuri grele**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adăpost în vremuri grele

Adăpost în vremuri grele

Doamne Tu ai fost mereu,

Şi când mă gândesc la ele

Firul negru-al vieţii mele

Prin credinţă-l văd trofeu,

Sub semnul de curcubeu!

Scut şi pavăză,... promisă

În preasfântul Tău Cuvânt,

Doamne-n inima deschisă

Am lăsat loc de-a fi scrisă

Legea-n Noul Legământ -

Normă-a vieţii, pe pământ!

Sub scumpa-Ţi oblăduire

Ţi-am predat toată fiinţa,

Ca sfânta-Ţi neprihănire

Tot mai sus, spre mântuire

Să-mi lumineze conştiinţa,

Să-mi întărească credinţa!

Doamne, de a mă conduce

’N-ascultarea cea deplină,

Pe cărarea ce-n sus duce

Ca s-ajung până la cruce,

Duhul Sfânt să-mi întreţină,

Candela, de-a-mi fi lumină!

Flavius Laurian Duverna